**DIGITÁLIS SAJTÓTÁJÉKOZTATÓVAL KÉSZÜL GENFRE A LEXUS**

**A világ leginnovatívabb luxusautómárkájának tartott, környezetbarát öntöltő hibrid elektromos modelljeiről ismert Lexus, amely nemrégiben a világ első mesterséges intelligencia által írt reklámfilmjével hívta fel magára (és a felsőkategóriás ES luxuslimuzinra a figyelmet) digitális sajtótájékoztatóra készül a 2019-es Genfi Autószalonon.**

Az információk átadásának hatékonyabbá tétele és megkönnyítése céljából a világ legzöldebb luxusautógyártója, a Lexus formabontó módon úgynevezett digitális sajtótájékoztatóval készül a Genfi Autószalonra, amely a kiállítás sajtónapjain (március 5-6.) mindvégig tetszés szerinti időben elérhető lesz. A Lexus kiállításán, amely a szalon 4. csarnokában, a 4211-es standon kapott helyet, a sajtó képviselői a számukra legmegfelelőbb időpontban fedezhetik fel a márkát és termékeit, míg a Lexus legfontosabb üzeneteit egy külön erre szolgáló kijelzőn is megismerhetik.

A digitális sajtótájékoztató március 5-től online megtekinthető az alábbi linen: <https://newsroom.lexus.eu/geneva2019/>

A Lexus standján a legfontosabb újdonságok egyébiránt ezúttal a sport és teljesítmény autók világából érkeznek, megtekinthető lesz ugyanis a Lexus LC Convertible tanulmányautó (az óriási sikert arató Lexus LC szupersport kupé cabrió változata), és a Lexus RC F Track Edition, azaz az RC F izomautó pályaautózásra is alkalmas különleges kiadása.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: [zsombor.varga@toyota-ce.com](mailto:zsombor.varga@toyota-ce.com)